Nafarroako Parlamentuko Mahaiak, 2021eko ekainaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, nazioartean mugitzeko beka bat lortu duten ikasleei COVID-19aren aurkako txertoa jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko ekainaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1. Nafarroako Gobernuak noiz jarriko die txertoa nazioartean mugitzeko beka bat lortu duten ikasleei? Ikasle horiek nazioartean mugitzeko beka horiek guztiak mantendu eta baliatu ahal izanen dituztela bermatuko al duzue, COVID-19aren aurkako txertoaren muga arazo izan gabe?

2. Nafarroako Gobernuak noiz jarriko die txertoa gaixo kronikoei? Adina izanen al da irizpide bakarra txertoa jartzeko?

3. Nafarroako Gobernuak noiz jarriko die txertoa mendekotasun handia onartu ez zaien desgaituei? Adina izanen al da irizpide bakarra txertoa jartzeko?

Iruñean, 2021eko ekainaren 24an

Foru parlamentaria: Cristina Ibarrola Guillén